 Waxa kaloo uu kala dardaarmay qaabka ay ula soconayaan dad cillado leh oo ka soo baxay diiwaangelintii la sameeyey ee kaadhadhkeeda lagu codaynayo, Dadka idiin iman doona dhawr nooc ayey noqon doonaan, waxa jira dad aanay sawirkooda ishu qaban kareyn, dadkaasi waxa la siiyay shahaadooyin, inay meeshi yimaadeen xaqna u leeyihiin inay codeeyaan hase ahaatee Kombituurkani idhahooda sawiri waayay, waxaana loo tirinayaa una badan yihiin dadka buuraleyda ku nool, Hargeysa ka mid ah oo ugu badan, dadka qaar ayaa laga yaaba inaanay waraaq aan jirin ay kula soo baxaan markaa waxa muhiima ah in la hubiyo inay tahay warqadii uu Komishanku saxeexay iyo in kale, teeda kale inaad hubisaan liiska dadku ku jiro in qofkani ku jiro oo aannu ahayn qof liiskan ka baxsan, haddaad waxba garanwaydo qofka keliya ee wax dacwayn karaa waa muraaqibka, hase ahaate waa in qofkaasi uu yaqaana waxa uu ku soo dacwoonayo, haddaad qodobada baal martaan waa hadal-tiro ee waxaagu dacwad maaha. 